Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelsen af EF-traktatens artikel 87 og 88 på statsstøtte til små og mellemstore virksomheder

(2002/C 117/02)

(EØS-relevant tekst)

Sag nr.: XS/12/01

Medlemsstat: Danmark

Støtteordningens navn eller navnet på den virksomhed, der modtager individuel støtte: Nationalt turismefremmeinitiativ i form af statslig basisfinansiering af regionale turismeudviklingsselskaber

Retsgrundlag: Finansloven 2001

De planlagte årlige udgifter i henhold til ordningen eller den samlede individuelle støtte, der er ydet virksomheden: Der afsættes et samlet statsligt beløb til basisfinansiering af de regionale turismeudviklingsselskaber på som udgangspunkt i alt 30 mio. DKK årligt over en femårig periode fra 2001 til 2005. Midlerne afsættes årligt på finansloven.

Maksimal støtteintensitet: Erhvervsministeriet vil i forbindelse med udbetaling af støtten til selskaberne lægge til grund, at en betydelig del af aktiviteterne er offentlige opgaver, samt stille krav om, at den resterende støtte - i overensstemmelse med Kommissionens forordning (EF) nr. 70/2001 for støtte til små og mellemstore virksomheder samt Kommissionens forordning (EF) nr. 68/2001 om uddannelsesstøtte - kun anvendes til støtteberettigede aktiviteter.

Den maksimale støtteintensitet udgør 50 % i forbindelse med konsulentydelser.

Gennemførelsestidspunkt: Støtten kan ydes fra den 20. februar 2001

Støtteordningens eller det individuelle støtteprojekts varighed: Støtteordningen løber frem til den 31. december 2005

Støttens formål: De regionale udviklingsselskaber udgør i dag de regionale aktører i den samlede offentlige turismefremmeindsats. Selskabernes opgaver er at udvikle og implementere strategier for regionernes turismeudvikling i samarbejde med private turismevirksomheder og offentlige interessenter på natur- og kulturområdet.

Sigtet med initiativet er primært at bevare selskaberne som statsligt medfinansierede regionale aktører, hvor private virksomheder med engagement i turismen og offentlige institutioner på kultur- og naturområdet udvikler en fælles strategi og sætter fælles udviklingsinitiativer i gang til gavn for hele regionen.

Det konkrete støtteberettigede formål i henhold til Kommissionens forordning (EF) nr. 70/2001 er sparring, rådgivning og information til virksomheder, organisationer, foreninger, natur- og kulturinstitutioner engageret i turisme i regionen, f.eks. i form af afholdelse af faglige gå-hjem-møder, konferencer m.v.

Berørte sektorer: Initiativets målsætning er sektorstøtte bredt inden for turismeerhvervet, herunder principielt til alle virksomheder, foreninger, organisationer samt natur- og kulturinstitutioner, der i større eller mindre grad er engageret i turisme.

Som direkte modtagere af støtten ved initiativet vil det være de regionale turismeudviklingsselskaber ved NACE-nummer: Hovedgruppe 91 (organisationer og foreninger).

Da der er tale om et initiativ, der har en bred rækkevidde, vil støtten gå til aktiviteter, der indirekte giver mulighed for turismefremme for følgende NACE-numre:

55.1 (hoteller)

55.2 (campingpladser)

55.3 (restaurationsvirksomhed)

63.3 (rejse- og turistbureauer)

70.3 (virksomhed i forbindelse med udlejning af fast ejendom)

71.1 (biludlejning)

74.8 (anden forretningsservice i øvrigt)

Hovedgruppe 91 (organisationer og foreninger)

92.3 (anden forlystelsesvirksomhed)

92.5 (biblioteker, arkiver, museer, anden kulturel virksomhed)

Navn og adresse på den myndighed, der yder støtten: Erhvervsministeriet Slotsholmsgade 10-12 DK - 1216 København K

og

Danmarks Turistråd Styrelsesafdelingen Vesterbrogade 6D DK - 1620 København V

Sag nr.: XS/39/01

Medlemsstat: Det Forenede Kongerige

Region: Skotland (bortset fra Highlands og Islands of Scotland)

Støtteordningens navn eller navnet på den virksomhed, der modtager individuel støtte: Den skotske erhvervsrådgivningsservice - Ordning for SMV

Retsgrundlag: Enterprise and New Towns (Scotland) Act 1990, as amended by Scottish Statutory Instrument 2001 No 126

De planlagte årlige udgifter i henhold til ordningen eller den samlede individuelle støtte, der er ydet virksomheden: De præcise beløbsudgifter under ordningen afhænger af efterspørgslen efter de enkelte komponenter. Ordningens budget vil dog ikke overstige 100 mio. GBP årligt.

Maksimal støtteintensitet: i) Skønsmæssig støtte på indtil 50 % brutto kan ydes til rådgivning fra eksterne konsulenter til nye eller allerede etablerede SMV inden for områder som ledelse, finansiering, ny teknologi (især informationsteknologi), e-handel, forureningskontrol, beskyttelse af intellektuelle ejendomsrettigheder eller lign., er til gennemførlighedsundersøgelser for nye projekter, indførelse af miljøteknologi eller designspørgsmål. Der kan ikke gives støtte til virksomhedens sædvanlige driftsudgifter.

ii) Skønsmæssig støtte kan ydes til yderligere generalomkostninger i forbindelse med tekniske krav i en teknologirelateret proces- og produktionsudvikling, herunder yderligere teknisk personale specifikt til det pågældende projekt. Sådan støtte vil i de støtteberettigede områder ikke overstige loftet for regional investeringsstøtte som fastlagt i det af Kommissionen godkendte kort, og i de ikke-støtteberettigede områder ikke overstige 15 % for små virksomheder og 7,5 % for mellemstore virksomheder.

iii) Skønsmæssig støtte kan ydes til indkøb af specifikke dedikerede kapitalgoder og/eller aktiver i forbindelse med udviklingsprojektet, og som udgør en yderligere omkostning for SMV. Sådan støtte vil i de støtteberettigede områder ikke overstige loftet for regional investeringsstøtte som fastlagt i det af Kommissionen godkendte kort, og i de ikke-støtteberettigede områder ikke overstige 15 % for små virksomheder og 7,5 % for mellemstore virksomheder.

iv) Skønsmæssig støtte til deltagelse i messer og udstillinger. Bruttostøtten må ikke overstige 50 % af ekstraomkostningerne ved leje, indretning og drift af standen

Gennemførelsestidspunkt: Den 2. februar 2001

Støtteordningens eller det individuelle støtteprojekts varighed: Indtil den 31. december 2006

Støttens formål: Ordningens overordnede mål er at støtte opbygningen af den regionale konkurrenceevne i det område, der er dækket af ordningen, ved at støtte SMV i regionen og skabe værdi for lokale serviceerhverv. Ordningen omfatter en bred vifte af specifikke aktiviteter iværksat af Scottish Enterprise Network under den overordnede betegnelse Business Advisory Services. Ordningen har først og fremmest til formål at støtte alle former for SMV (mikrovirksomheder, små og mellemstore virksomheder) med deres opbygning af konkurrenceevne og skabe værdi for lokale produktioner og serviceerhverv. Ordningens aktivitetsområder omfatter ledelse og andre erhvervsspørgsmål, konkurrenceevne og vækst, SMV-bæredygtighed, teknologi og udvidelse af SMV's teknologigrundlag i regionen, innovation og produktudvikling. Der ydes støtte til en bred vifte af sektorer og industrier

Berørte sektorer: Ordningen gælder samtlige sektorer, men for følgende sektorer dog kun i den udstrækning, at støtten ikke strider mod de pågældende sektorspecifikke regler:

- landbrug

- fiskeri og akvakultur

- skibsbygning

- kul og stål

- motorkøretøjer

- kunstfibre

Navn og adresse på den myndighed, der yder støtten: Scottish Enterprise 120 Bothwell Street Glasgow Scotland G2 7JP United Kingdom

Andre oplysninger: Denne ordning er i overensstemmelse med Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder (EFT L 10 af 13.1.2001)

Sag nr.: XS/48/01

Medlemsstat: Grækenland

Region: Hele landet

Støtteordningens navn eller navnet på den virksomhed, der modtager individuel støtte: Driftsplaner for mikrovirksomheder og små virksomheder som defineret i Kommissionens henstilling af 3. april 1996

Retsgrundlag: Ν. 2244/94 (άρθρο 7 παράγραφος 4) και Π.Δ. 98/96

De planlagte årlige udgifter i henhold til ordningen eller den samlede individuelle støtte, der er ydet virksomheden: Ordningen skal gennemføres i to runder. Den første runde begynder i september 2001, den anden under gennemførelsen af Business Program for Competitiveness (2000-2006). De offentlige udgifter til de to runder anslås til 25 mia. GRD (73,4 mio. EUR)

Maksimal støtteintensitet: 40 %, kun tilskud

Gennemførelsestidspunkt: Første runde begynder i september 2001

Støtteordningens eller det individuelle støtteprojekts varighed: 2001-2006

Støttens formål: Formålet med støtten er at hjælpe mikrovirksomheder og små virksomheder inden for industrien med højst 50 ansatte med at forbedre deres konkurrenceevne ved at gennemføre en integreret toårig driftsplan, der omfatter teknologisk og organisatorisk modernisering

Berørte sektorer: Alle sektorer undtagen:

- landbrug

- fiskeri

- akvakultur

- støtte knyttet til de eksporterede mængder eller til distributionsnet

- særlige sektorer, hvor der gælder restriktive bestemmelser (stål, skibsbygning, bilfremstilling, syntetiske fibre osv.)

Navn og adresse på den myndighed, der yder støtten: Udviklingsministeriet Generalsekretariatet for industrien

Direktoratet for små og mellemstore virksomheder

Direktør: I. Patiris Tlf. (30-1) 779 11 71 Fax (30-1) 779 76 36

Andre oplysninger: Støtten til en virksomhed kan ikke overstige 200000 EUR; den gennemsnitlige støtte andrager 100000 EUR.

Fritagelsesforordningen udløber den 31. december 2006, hvorefter der vil være en seksmåneders tilpasningsperiode

Sag nr.: XS/55/01

Medlemsstat: Forbundsrepublikken Tyskland

Region: Delstaten Niedersachsen - Landkreis Lüchow-Dannenberg

Støtteordningens navn eller navnet på den virksomhed, der modtager individuel støtte: Direktiv om tildeling af støtte til fremme af små og mellemstore virksomheder (SMV) i Landkreis Lüchow-Dannenberg

Retsgrundlag: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt S. 382)

De planlagte årlige udgifter i henhold til ordningen eller den samlede individuelle støtte, der er ydet virksomheden: 150000 EUR

Maksimal støtteintensitet: Hele Landkreis Lüchow-Dannenberg ligger inden for det nationale regionalstøttekort, der er godkendt af Kommissionen.

Støtten andrager

- maks. 25 % af de støtteberettigede investeringsudgifter til små virksomheder

- maks. 17,5 % af de støtteberettigede investeringsudgifter til mellemstore virksomheder.

Kumuleringsreglerne overholdes

Gennemførelsestidspunkt: Fra den 1. juli 2001

Støtteordningens eller det individuelle støtteprojekts varighed: 1. juli 2001-31. december 2006

Støttens formål: Formålet med støtten er at forbedre små og mellemstore virksomheders konkurrence- og tilpasningsmuligheder i Landkreis Lüchow-Dannenberg samt at tilskynde til etablering og bevarelse af eksisterende arbejdspladser og dermed opnå strukturforbedrende virkninger.

Ordningen omfatter ikke rednings- og omstruktureringsstøtte til kriseramte virksomheder (jf. Fællesskabets rammebestemmelser for statsstøtte til redning og omstrukturering af kriseramte virksomheder, EFT C 288 af 9.10.1999).

Der ydes støtte til følgende investeringer:

- etablering af fast driftssted

- udvidelse af driftssted, hvis antallet af varige arbejdspladser forhøjes med 15 % i forhold til situationen inden investeringens gennemførelse

- rationalisering, diversificering og modernisering af et driftssted, hvis det er nødvendigt af hensyn til virksomhedens videreførelse samt for at bevare hovedparten af arbejdspladserne

- erhvervelse af et driftssted, der trues af lukning, hvis det sker på markedsvilkår.

De nyoprettede varige arbejdspladser, der skabes ved hjælp af støtten, skal opretholdes mindst to år efter støttens udbetaling.

Støtten ydes i form af investeringstilskud.

Der ydes støtte til alle aktiver, herunder materielle og immaterielle aktiver, der kan afskrives

Berørte sektorer: Ansøgningsberettigede er SMV inden for industri, håndværk, handel, hotel- og restaurationsbranchen, andre servicevirksomheder med højst 50 ansatte og iværksættere fra disse sektorer med bopæl i Landkreis Lüchow-Dannenberg.

Der kan ikke ydes støtte til virksomheder inden for følsomme sektorer

Navn og adresse på den myndighed, der yder støtten: Gesellschaft für Wirtschafts- und Beschäftigungsförderung Lüchow-Dannenberg GmbH Burgstraße 1 D - 29439 Lüchow ( Wendland )

Andre oplysninger: Hr. Berg Tlf. (49) 58 41 12 06 71 Fax (49) 58 41 12 02 78